Jonas Dal bliver som træner for Hobros 1. divisionshold i fodbold.

Hobro hentede tidligere på året Jonas Dal hos FC Midtjylland på en korttidskontrakt, men Hobro har med opbakning fra FC Midtjylland forlænget kontrakten med den unge træner. - Vi vil gerne have bolden, og derfor har vi været omhyggelige med at finde en træner, der har samme syn på fodbold. Derfor tog vi Jonas i vinter og det har vi ikke et øjeblik fortrudt. Vi har i de seneste år haft en rigtig god og åben dialog med FC Midtjylland, og FC Midtjylland har også været positiv over for at give en ung træner som Jonas muligheden for at få erfaring på landets næsthøjeste niveau som cheftræner, skriver Hobro IK i en pressemeddelelse.